Ruotsalaiset tutkijat havaitsivat, että kasvit pitävät yhteyttä toisiinsa juurten erittämien kemikaalien avulla ja sovittavat kasvuansa samaansa tietoon.

Eläimien ohella myös kasvit kommunikoivat keskenään ja paljon laajemmin kuin uskotaan. Juurten erittämät aineet kertovat naapurikasville, onko vieressä lajitoveri vai kilpaileva laji ja kasvutapaa muutetaan sen mukaan. Myös naapurikasvin stressistä välittyy tietoa naapurille.

Ruotsalainen professori Velemir Ninkovic julkaisi tutkimusryhmänsä kanssa julkisessa lehdessä Plos Onessa vapun jälkeen artikkelin kasvien kommunikoinnista. Ninkovicin mukaan lähellä toisiaan kasvavat kasvit antavat toisilleen maanalaisia signaaleja, jotka vaikuttavat kasvien kasvuun.

Kasvit ovat kehittäneet monimutkaisia, kemiallisia viestintäjärjestelmiä, joilla ne kompensoivat paikallaan oloa. Monet kasvien viesteistä ovat kemikaaleja, joita kasvien juuret erittävät maaperään. Naapurikasvit huomaavat ne juuriensa kautta.

Eritteen kertovat kasveille, onko naapurikasvi sukulainen vai vieras. Ninkovicin mukaan kasvit muuttavat kasvutapaansa tiedon perusteella.

Tutkimusryhmä tutki maissin oraita. Maissin lehtiä harjattiin varovaisesti, millä pyrittiin simuloimaan lehtien kostetusta toisiinsa. Juurten erittämiä kemikaaleja kerättiin talteen ja lisättiin kasveille, joiden lehtiä ei oltu harjattu. Ne kasvattivat enemmän lehtiä ja vähemmän juuria kuin vertailupurkkien sisartaimet.

Maissin taimen pääjuuri hakeutui myös kohti sisarkasvia, jonka lehtiä ei ollut harjattu ja vältti toista, jonka lehtiä oli harjattu.

Tutkijat havaitsivat, että jopa lyhyet maanpäälliset häiriöt voivat johtaa maanalaisen viestinnän muutoksiin, ja kasvit voivat muuttaa sen takia kasvutapaansa. Tämän takia tutkijoiden tulee ottaa huomioon, miten paljon he koskettelevat kasveja, koska koskettelut voivat vaikuttaa tuloksiin.

Ninkovic on tutkinut kasvien vuorovaikutuksia yli kymmenen vuotta Uppsalan yliopistossa.

Kasvien kommunikoinnista kerrottiin keskiviikkona PhYs.org -verkkosivuilla.